《命加赈浙省去岁被灾州县诗以示意》
清代·弘历

两浙去岁灾，东较西为甚。嗟嗟我黎民，啼饥缺餐饪。

石粉聊充饿，因以致病㾛。疾苦欲尽知，终夜不安枕。

救灾无奇方，屡留太仓禀。晚秋纵稍穫，餔啜仅馀沈。

青黄不接时，艰食行哀谂。申命地方吏，吾意其悉审。

食尔无安肉，衣尔无安锦。为民之父母，曰惟尔及朕。

子饿父则饱，于心其奚忍。赈济期虽溢，更发我仓廪。

博施慎无遗，庶苏彼𢡚懔。梗概示端倪，施行尚勤恁。

人力惟小补，仰望早稻稔。